[{"text_idx": "#000000", "text": "Skip to primary navigation Skip to main content Skip to primary sidebar Skip to footer"}, {"text_idx": "#000002", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos!"}, {"text_idx": "#000003", "text": "Blogil 8 aastat ta\u0308is. Karulaugu-kodujuustupirukas!"}, {"text_idx": "#000004", "text": "mai 28, 2017 by Mari-Liis Ilover 8 kommentaari"}, {"text_idx": "#000005", "text": "Ta\u0308na on ta\u0308htis pa\u0308ev. Va\u0308hemalt minu ja blogi jaoks. Blogil on 8-aastane su\u0308nnipa\u0308ev! Olgem ausad, igal aastal ei ole ma seda pa\u0308eva u\u0308ldse mitte ta\u0308histanud. Kiires kevadsebimises pole see iga kord isegi meelde tulnud.Sel aastal aga...sel aastal on teisiti! Olen valmistunud su\u0308nnipa\u0308evaks juba pikka aega. Otsustasin teostada kaua kuklas tiksunud plaani kinkida blogile korralik va\u0308rskenduskuur. 8-aastane blogi on igati va\u0308a\u0308rt va\u0308ikest u\u0308lesvuntsimist, et uue hoo ja va\u0308rskusega ja\u0308tkata. Ja ta-daa!, kirjutangi seda postitust hoopis teiselt platvormilt, palju o\u0303hulisemasse ja va\u0308rskemasse blogisse, kui enne. Blogisse, mis on rohkem minu na\u0308gu."}, {"text_idx": "#000006", "text": "Peamised muudatused seisnevad bloggerist wordpressi u\u0308le kolimises ja uues veebiaadressis. Blogi nimi on ikka seesama vana hea Siit nurgast ja sealt nurgast, kirjutan ja pildistan ikka endiselt mina. Ehkki aadress on muutunud, ei ole lugejatel u\u0308ldse po\u0303hjust muretsemiseks, et na\u0308iteks oma varem salvestatud lemmikuid u\u0308les ei leia. Viimane kui u\u0308ks varasem blogipostitus on suunatud uuele aadressile ja ko\u0303ik toimib ta\u0308pselt niisamuti kui varem! Retseptide leheku\u0308lg ja retseptide otsimine on nu\u0308u\u0308d palju funktsionaalsem kui varem. Retsepti saab otsida nii rubriigi, arhiivi kui ta\u0308a\u0308gide abil, ka lihtsalt ma\u0308rkso\u0303na sisestades. Retseptide lehe lo\u0303pus on ka ta\u0308hestikuline retseptide indeks. U\u0308heso\u0303naga, mul ikka ta\u0308itsa su\u0308nnipa\u0308evatunne kohe! Uus leht on ju ta\u0308itsa kohe nagu kingitus \u2013 mulle, blogile ja teile ka, armsad!"}, {"text_idx": "#000008", "text": "Su\u0308nnipa\u0308evatorti ma seekord ei paku, selle asemel on hoopis rohkem minu ja blogi na\u0308gu ku\u0308psetis: karulaugupirukas! Karulauk hakkab nu\u0308u\u0308d juba muidugi lo\u0303ppema, ent turul veel siiki leiab punte. Kui karulauku ei o\u0303nnestu enam hankida, vo\u0303ib selle pirukas asendada naadi, no\u0303gese, vo\u0303ilillelehtede vo\u0303i oblikaga. Lisa ta\u0308idisesse siis ku\u0308u\u0308slauku, saab sa\u0308rtsakam. Ja vaadake, missugune retseptikastike nu\u0308u\u0308d kasutusel on, saab siit otse va\u0308lja printida ja puha. A\u0308ge, onju."}, {"text_idx": "#000009", "text": "peota\u0308is (u 80 g) karulauku+pealelaotamiseks 3-4 lehte"}, {"text_idx": "#000010", "text": "60 g +1 sl seederma\u0308nniseemneid"}, {"text_idx": "#000011", "text": "Alusta po\u0303hja tegemisest. Sega jahu, sool, ku\u0308psetuspulber. Lisa tu\u0308kkidena ku\u0308lm vo\u0303i. Na\u0308pi u\u0308htlaseks puruks. Lisa muna ja so\u0303tku ko\u0303ik taignaks. Kui tainas ei taha kokku hakata ja tundu liiga kuiv, lisa 1.2 sl ku\u0308lma vett. Tainast on mugav teha ka ko\u0308o\u0308gikombainis: haki lo\u0303iketeradega kuivained ja vo\u0303i teraliseks, lisa muna, to\u0308o\u0308tle tainaks. Vajuta tainapall lapikuks, keera toidukilesse ja pane tunniks ku\u0308lmkappi."}, {"text_idx": "#000012", "text": "Vajuta taigen o\u0303hukeselt vormi po\u0303hja ja servadele. Kasutasin seekord kandilist u 20 cm ku\u0308ljepikkustega lahtika\u0308ivat vormi. Tainast ja\u0308i veidike u\u0308le. Kui teed piruka 23 cm lahtika\u0308ivasse u\u0308mmargusse vormi, peaks jaguma enam-va\u0308hem ta\u0308pselt. Tee pirukpo\u0303hjale kahvliga mo\u0303ned augud. To\u0303sta vorm ku\u0308lma, seniks kuni ahi soojeneb. Kata pirukapo\u0303hi ku\u0308psetuspaberi ja raskusega (kuivad oad, herned, riis vms). Ku\u0308pseta po\u0303hja 200 kraadi juures 15 minutit."}, {"text_idx": "#000013", "text": "Ta\u0308idiseks klopi lahti munad. Haki karulauk peeneks. Sega kokku hakitud karulauk, kodujuust, seederma\u0308nniseemned ja munad. Maitsesta soolaga. Vala ta\u0308idis po\u0303hjale ning pudista peale feta. Kui soovid, laota pirukale 3-4 tervet karulaugulehte. Ku\u0308pseta veel u 25 minutit kuni ta\u0308idis on tahkunud ja feta sulanud. Lase pirukal enne so\u0308o\u0308mist vormis jahtuda. Enne serveerimist ro\u0308sti kuival kuumal pannil 1 sl seederma\u0308nniseemneid kergelt kuldseks ja puista pirukale."}, {"text_idx": "#000014", "text": "Ilusat kevade ja\u0308tku ko\u0303igile! So\u0308o\u0308ge ikka ha\u0308sti ja a\u0308rge unustage, kui palju maitsvat pakub juba loodus. Vo\u0303ililled, naadid, no\u0303gesed, ja\u0308nesekapsad, oblikad, po\u0303drakanepi vo\u0303rsed \u2013 ko\u0303ik salatisse, pannile, potti, purki ja lo\u0303puks ko\u0303htu!"}, {"text_idx": "#000015", "text": "Click to share on Facebook (Opens in new window)Click to share on Twitter (Opens in new window)Click to share on Pinterest (Opens in new window)"}, {"text_idx": "#000017", "text": "Palju o\u0303nne! Va\u0308ga ilus tulemus \ud83d\ude09\nPalju o\u0303nne! Va\u0308ga kena on \ud83d\ude42\nO\u0303nne su\u0308nnipa\u0308evaks! Uuenenud vorm on va\u0308ga kaunis ja ka\u0308epa\u0308rane. Sisu on minu lemmik juba aastaid \u2013 nii retseptika\u0308ekiri, fotod kui kirjutamisstiil. Ootan muide hirmuga, millal ajastu ho\u0303ng ehk sisuturundus (\u201cpostitus su\u0308ndis koosto\u0308o\u0308s ...\u201d) siia suuremat varju hakkab heitma \u2013 paraku nii on juhtunud paljudega, muuhulgas minu teise varasema lemmik-toidublogiga. Ko\u0303ik on mo\u0303istetav ja isegi kasulik, kuni need koosto\u0308o\u0308-postitused lugejat natuke harivad mo\u0303ne po\u0303nevama tooraine, uuendusliku ko\u0308o\u0308gividina, usaldusva\u0308a\u0308rse tarnija vo\u0303i muu suurepa\u0308rase leiu osas. Seevastu ood puljongipulbrile vo\u0303i saiatootele vo\u0303iks minu poolest ja\u0308a\u0308da tootja lehe retseptirubriiki. Aga tagasi ka\u0308esoleva blogi juurde: suur aita\u0308h selle su\u0308dame ja hea maitsega (pun intended ;-) tehtud to\u0308o\u0308 eest. Jaksu edaspidiseks!\nMaarika. Olen nu\u0308u\u0308d pool pa\u0308eva su kommentaarile mo\u0303elnud. See ta\u0308hendab mulle to\u0303esti tohutult palju. Vaid mo\u0303ne reaga suutsid edastada ideaalkuvandi selle blogi lugejast. Sellest lugejast, kes on mu vaimusilmas, kui kokkan, pildistan, kirjutan ja postitan. Ta\u0308nan sind va\u0308ga. Ole mureta, ja\u0308a\u0308n edaspidigi iseendaks ega kommertsialiseeru. Koosto\u0308o\u0308postitused on kvaliteetse blogi u\u0308lalpidamiseks vajalikud, kuid jah, kusagil jookseb piir. Hoian end sellest piirist vo\u0303imalikult kaugel. Head maitset (pun intended, indeed) meile ko\u0303igile!\nMari-Liis, palju, palju o\u0303nne! Ei tea, kas blogindudes kehtib sama, mis abielus, et iga 7-aasta ja\u0308rel elatakse u\u0308le kriis, igatahes sellises kriisis tahaksin ma elada \ud83d\ude00 Minu isiklik suur ta\u0308nu selle eest, et lingid ja\u0308id toimima, mul on siit blogist palju-palju lemmikuid ja aeg-ajalt olen ikka pu\u0308u\u0308dnud ka tagasisidet anda, et teisel pool ei ja\u0308a\u0308ks tunnet, et kogu aeg ko\u0303ik kosmosesse la\u0308heb \ud83d\ude42 Lemmikud on salvestatud linkidena ja noh, maailm oleks varisenud ju kokku, kui need enam ei toimiks.\nMaarika u\u0308tles ka ko\u0303ik, mis mulgi pikalt meelel olnud, keelel kipitanud, viisakusest su\u0308damepo\u0303hja talletunud. Edu ja jaksu!\nAita\u0308h sulle, Kairit! Jah, see linkide toimimise sa\u0308ilitamine oli eeldus, et u\u0308lemineku ja uuendustega u\u0308ldse alustada. Minu jaoks oli see ko\u0303ik ulme, aga veebidisaineri abiga saime o\u0303nneks lingid kenasti to\u0308o\u0308le. Ro\u0303o\u0303msate tulevaste kohtumisteni siinsamas!"}, {"text_idx": "#000018", "text": "Palju o\u0303nne! Va\u0308ga ilus tulemus \ud83d\ude09"}, {"text_idx": "#000019", "text": "Palju o\u0303nne! Va\u0308ga kena on \ud83d\ude42"}, {"text_idx": "#000020", "text": "O\u0303nne su\u0308nnipa\u0308evaks! Uuenenud vorm on va\u0308ga kaunis ja ka\u0308epa\u0308rane. Sisu on minu lemmik juba aastaid \u2013 nii retseptika\u0308ekiri, fotod kui kirjutamisstiil. Ootan muide hirmuga, millal ajastu ho\u0303ng ehk sisuturundus (\u201cpostitus su\u0308ndis koosto\u0308o\u0308s ...\u201d) siia suuremat varju hakkab heitma \u2013 paraku nii on juhtunud paljudega, muuhulgas minu teise varasema lemmik-toidublogiga. Ko\u0303ik on mo\u0303istetav ja isegi kasulik, kuni need koosto\u0308o\u0308-postitused lugejat natuke harivad mo\u0303ne po\u0303nevama tooraine, uuendusliku ko\u0308o\u0308gividina, usaldusva\u0308a\u0308rse tarnija vo\u0303i muu suurepa\u0308rase leiu osas. Seevastu ood puljongipulbrile vo\u0303i saiatootele vo\u0303iks minu poolest ja\u0308a\u0308da tootja lehe retseptirubriiki. Aga tagasi ka\u0308esoleva blogi juurde: suur aita\u0308h selle su\u0308dame ja hea maitsega (pun intended ;-) tehtud to\u0308o\u0308 eest. Jaksu edaspidiseks!"}, {"text_idx": "#000021", "text": "Maarika. Olen nu\u0308u\u0308d pool pa\u0308eva su kommentaarile mo\u0303elnud. See ta\u0308hendab mulle to\u0303esti tohutult palju. Vaid mo\u0303ne reaga suutsid edastada ideaalkuvandi selle blogi lugejast. Sellest lugejast, kes on mu vaimusilmas, kui kokkan, pildistan, kirjutan ja postitan. Ta\u0308nan sind va\u0308ga. Ole mureta, ja\u0308a\u0308n edaspidigi iseendaks ega kommertsialiseeru. Koosto\u0308o\u0308postitused on kvaliteetse blogi u\u0308lalpidamiseks vajalikud, kuid jah, kusagil jookseb piir. Hoian end sellest piirist vo\u0303imalikult kaugel. Head maitset (pun intended, indeed) meile ko\u0303igile!"}, {"text_idx": "#000024", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000025", "text": "Notify me of follow-up comments by email."}, {"text_idx": "#000028", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192\nBors\u030c punaste ubadegaLa\u0308a\u0308tsesalatTeriyaki seafilee nuudlite ja ko\u0308o\u0308giviljadega\nMari-Liis Ilover, PeediorsotoKa\u0308rt, PeediorsotoMari-Liis Ilover, Mahlased ja vu\u0308rtsikad ko\u0303rvitsamuffinidMari-Liis Ilover, Tomatine la\u0308a\u0308tsesupp kookospiimagaMari-Liis Ilover, Eriti ho\u0303rk kalasupp, toorjuustuga"}, {"text_idx": "#000029", "text": "Teriyaki seafilee nuudlite ja ko\u0308o\u0308giviljadega"}, {"text_idx": "#000031", "text": "Confit-meetodil ku\u0308psetatud tsitruseforell kookose-ts\u030cilli kattega"}]